Universitatea din București, parteneră în cadrul acțiunii COST - Researcher Mental Health Observatory 
[bookmark: _GoBack]Alături de instituții din 35 de țări, Facultatea de Psihologie și Științele Educației a Universității din București este prezentă în cadrul acțiunii COST (European Cooperation in Science and Technology) CA19117 Researcher Mental Health Observatory (ReMO).
Universitatea din București este reprezentată de asist. univ. dr. Claudia Iacob, cadru didactic la Facultatea de Psihologie și Științele Educației.
Researcher Mental Health este o acțiune care se concentrează pe starea de bine și sănătatea mintală în mediul academic, o temă de importanță strategică pentru Spațiul European de Cercetare. Studiile arată că nivelurile scăzute de stare de bine și problemele de sănătate mintală au un impact negativ asupra performanței individuale și organizaționale, generând costuri semnificative. Prin urmare, perspectivele generale asupra cauzelor stării de bine și sănătății mintale trebuie să fie raportate la specificul mediului academic pentru a dezvolta programe adaptate de prevenție și intervenție.
Oamenii din spatele ReMO sunt cadre universitare, practicieni, persoane cu funcții de decizie și consultanți pentru instituțiile de învățământ superior.
Mai multe detalii cu privire la activitățile ReMO pot fi accesate aici. 
